
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBĖS TARYBOS 2006 M. BALANDŽIO 27 D. SPRENDIMO NR. T-106 DALINIO PAKEITIMO

2012 m. kovo 29 d. Nr. T-148
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 18 str. 1 d. ir atsižvelgdama į Keturnaujienos bendruomenės centro 2012 m. vasario 22 d. prašymą, nusprendžia:

1. Iš dalies pakeisti rajono savivaldybės tarybos 2006 m. balandžio 27 d. sprendimo Nr. T-106 „Dėl negyvenamųjų patalpų, esančių Sintautų seniūnijoje, Užsienių kaime, perdavimo laikinai neatlygintinai valdyti ir naudotis“ (su vėlesniu rajono savivaldybės tarybos 2009 m. kovo 26 d. sprendimu Nr. T-117) 1 punktą ir jį išdėstyti nauja redakcija:


„1. Perduoti asociacijai Keturnaujienos bendruomenės centrui laikinai neatlygintinai valdyti ir naudotis pagal panaudos sutartį dešimčiai metų rajono savivaldybei nuosavybės teise priklausančias ir šiuo metu Sintautų kultūros centro patikėjimo teise valdomas 74,33 kv. m ploto negyvenamąsias patalpas, esančias Sintautų seniūnijoje, Užsienių kaime, Novos g. 1 (Nekilnojamojo daikto kadastrinių matavimų byloje Nr. 84/9039 pastatas pažymėtas šifru 1C1/p, unikalus pastato Nr. 8498-3007-1010,  patalpų indeksai - 1-9, 1-10, 1-16, 1-23, 1-24) su 9,14 kv. m bendro naudojimo patalpų, pažymėtų indeksais 1-7, 1-8, 1-13, 1-22 (visų perduodamų patalpų bendras plotas – 83,47 kv. m), asociacijos Keturnaujienos bendruomenės centro įstatuose šiuo metu numatytoms funkcijoms vykdyti“.


2. Įgalioti Sintautų kultūros centro direktorę sudaryti ir pasirašyti susitarimą dėl rajono savivaldybės turto panaudos sutarties Nr. 1D-12, sudarytos 2006 m. gegužės 19 d., pakeitimo ir perdavimo-priėmimo aktą.

